Wolfenschiessen
Woufärschiässe oder ai Woufäschiässe (amtlich Wolfenschiessen) isch ä politischi Gmeind im Kanton Nidwaudä, Schweyz.

Geografi 
Woufärschiässe leyd im Ängubärgertau. Zur Gmeind gheerid ai d Fraktione Altzellen und Oberrickenbach, dr Weyler Dörfli und d Aupe Trüebsee, Arni, Lutersee, Kernalp, Steinalp, Sinsgäu und Bannalp. Vu dr Gmeindflechi sind 40,8 % landwirtschaftlechi Flechi, 33 % Waud, 1,2 % Sidligsflechi und 24,9 % suschtigi Flechi.

Gschicht 
Woufärschiässe isch zum eerschte Mau gnennt wordä um 1200 aus Wolvinscizin, Altezellen 1267 aus Altzeldun (1327 Altseldon).

Eywoner 
Quäuue: Bundesamt für Statistik 2005

Dr Ussländeraateiu isch 2015 bi 10,7 % gläge.

Religion 
82,8 % vu dr Eywoner sind im Jaar 2000 remisch-katholisch gsii, 5,4 % evangelisch-reformiert.

Politik 
Dr Gmeindspresidänt vu Woufärschiässe isch dr Wendelin Odermatt (Stand Novämber 2017).

Spraach und Tialäkt 
Bi dr Volchszeuuig 2000 hend vu dr 1973 Eywoner 93,6 % Teytsch aus Haiptspraach aaggää und 6,4 % anderi Spraache.

Dr Tialäkt vu Woufärschiässe gheerd zum Heechschtalemannisch.

Leyt 
 Jakob Joseph Matthys (1802–1866), Kaplan, Dialäktolog und Sprachgenie
 Erika Hess (* 1962), en ehemaligi Schiirännfahreri, isch z Woufärschiässe uifgwachse

Literatur 
 Wolfenschiessen. Von seinen ersten Bewohnern, von seinen Kirchen und Kapellen, von Bürgern, die das Bild der Gemeinde prägten. Hg. Kirchgemeinde Wolfenschiessen & Historischer Verein Nidwalden. Stans 1977, 139 S.

Weblink 

 www.wolfenschiessen.ch

Fuessnote 

Ort (Kanton Nidwalde)